Група, извършила неонацистки убийства в Германия, се оказва по-голяма от очакваното - Новини от ЕС - Дневник\nГрупа, извършила неонацистки убийства в Германия, се оказва по-голяма от очакваното\n12:08, 25 мар 13 , 3884\nПортрети на трима неонацисти от групата. Снимката е от 1998 г.\nГерманската неонацистка група, отговорна за серия от убийства на расистка основа, може би е имала по-голяма мрежа от поддръжници, отколкото се смяташе първоначално, предаде "Ройтерс".\nСпоред вестник "Билд" служителите по сигурността са съставили списък със 129 души, които са заподозрени, че са помагали на групата, обвинена в убийството на осем турци, грък и полицай между 2000 г. и 2007 г.\nСъществуването на групата, която се нарича "Националсоциалистически ъндърграунд", излезе наяве случайно в края на 2011 г. след като двама от членовете й се самоубиха след обир на банка.\nГерманците бяха ужасени от разкритията, а канцлерът Ангела Меркел дори публично се извини на семействата на жертвите. Досега обаче вината се хвърляше върху малка група в град Цвикау в Източна Германия.\n"Новият брой е шокиращо висок", коментира Себастиан Едати, председател на специалната парламентарна комисия, която разследва групата. "Сега трябва да изясним дали някой от тези хора е знаел за престъпленията или са били само информатори", допълни той.\nНовините идват по-малко от месец преди Беате Цшепе, 38-годишната съучастничка, да се яви пред съда в Мюнхен по обвинения за убийствата. За нея се смята, че е била част от ядрото на групата, активно подкрепяно от около дузина други, които в момента се разследват. Освен това за много други се смята, че са предоставяли помощ с пари, фалшиви документи и оръжия според "Билд".\nРазследването разкри липсата на комуникация между германските разузнавателни служби, провала в наблюдението над членовете на дясноцентристки групи и зле проведените разследвания. Германският министър на вътрешните работи Ханс-Петер Фридрих заяви в интервю в неделя, че крайнодесните престъпления в Германия са се увеличили с 4% през миналата година и са достигнали 17 600.\nБундестагът определи разследването на неонацистките убийства като "срамен провал"\nПроцесът срещу неонацистите в Германия е прекъснат, ще продължи след седмица\nНачалникът на вътрешното разузнаване на Германия подаде оставка\nEuronymous 12:10, 25 мар 13 / Неутрално\nТя и мноого по-голяма ще излезе. Трудно е да се хванат симпатизанти и помощници. Публикувано през m.dnevnik....\nКур Деликурев 12:20, 25 мар 13 / Неутрално\nА къде сме ние...?!?\nРейтинг: 877 12:10, 25 мар 13 Неутрално\nТя и мноого по-голяма ще излезе. Трудно е да се хванат симпатизанти и помощници.\n12:13, 25 мар 13\nРейтинг: 701 12:17, 25 мар 13 Неутрално\nГерманският министър на вътрешните работи Ханс-Петер Фридрих заяви в интервю в неделя, че крайнодесните убийства в Германия са се увеличили с 4% през миналата година и са достигнали 17 600.\nРейтинг: 446 12:18, 25 мар 13 Неутрално\n"... зле проведените разследвания ..."\nкато ги знам германците к'ви са педантични .... представям си какви са ни тук разследванията .....\nРейтинг: 334 12:20, 25 мар 13 Неутрално\nРейтинг: 1759 12:26, 25 мар 13 Неутрално\nТия две свет. войни причиниха, ама пак всички им карат мерцедесите...\nРейтинг: 551 12:32, 25 мар 13 Неутрално\nБеате е тишичния пенер! Пенерите обичат Шлос и е без значение, кой им го плаща. В тая връзка и за талибани могат да ги цанят!\nРейтинг: 1263 12:34, 25 мар 13 Любопитно\nИ те каво са очаквали, група от 10-та човека, че се изненадват! Немските служби не си комуникират достатъчно и разследванията им куцат, това звучи много изненадващо!\nРейтинг: 551 12:34, 25 мар 13 Любопитно\nДо коментар [#3] от "Ганий":\nЛюбовен триъгълник. Заклан турчин. Неизвестен извършител. "Крайнодесни убийства"...\nРейтинг: 569 12:38, 25 мар 13 Неутрално\nЕ кво па не ти е ясно? Или %-но съотношение и абсолютни стоиности тезатруднява....\nРейтинг: 701 12:43, 25 мар 13 Неутрално\nДо коментар [#9] от "forum_terrorist":\nДо коментар [#10] от "znaesht":\nСлед моята ПОЛУПРОФЕСИОНАЛНА (полупрофесионална!) забележка!\nбе заменено с `крайнодесните престъпления` - което, според ПОЛУПРОФЕСИОНАЛНОТО ми мнение, е точното...\nНадявам се, че НИКОГА не сте подценявали моите полупрофесионални забележки\nРейтинг: 497 12:44, 25 мар 13 Неутрално\nМен ме учудва,че се дава гласност,обикновено такива групи се прикриват и остават ненаказани поради протекции на симпатизанти работещи в институциите...\nРейтинг: 2392 12:45, 25 мар 13 Разстроено\nДойчовците по-добре да разследват как така са се самоубили членовете на групата или са били самоубити за да им припишат несъществуващи престъпления. И вместо да броите колко им били симпатизантите да вземете да преброите колко са резняците готови за тероризъм и насилие с джобни ножчета.\nРейтинг: 701 12:53, 25 мар 13 Неутрално\nЗа неумния, цвъкнал минус на № 11, ще поясня полупрофесионално - има разлика между убийство и престъпление, което за него, цвъкналият минус, явно е неизвестно...\nРейтинг: 1132 12:55, 25 мар 13 Неутрално\nкрайнодесните са също толкова опасни, колко ислямистите. И двете групи трябва да бъдат спрени\nРейтинг: 2392 13:05, 25 мар 13 Любопитно\nМен ми е много интересно какви ги вършат Сивити вълци и други националистически турски организации сред турските гастарбайтери или може би там те са се преименували на сиви овчици. И тези които убиха кюрдските активистки във Париж не стоят ли и зад мнимото самоубийство на немците.\nРейтинг: 931 13:13, 25 мар 13 Неутрално\nИ откога националСОЦИАЛИСТИ са забележете "дясно центристи"\nРейтинг: 1132 13:19, 25 мар 13 Неутрално\nДо коментар [#16] от "Julian Mall":\nГермания беше доста разтърсена от разкритята покрай тази група. Турците в Германия са общо взето затворени и относително спокойни.\nВъв Франция нещата са други и заради много араби и тн.\nРейтинг: 3161 13:32, 25 мар 13 Неутрално\nНе са страшни неонацистите ... дори когато убиват - това ги прави престъпници. Страшна е подкрепата, която им дава обществото. Щом имат подкрепа ... значи проблемът е голям и властите не са си свършили работата или обществото не е готово за мулти - култи глупости. Мулти - култи може и да се получи, когато има културни и от другата страна .... например когато Меркел разговаря с Ердоган, а не се получава когато Ханс разговаря с Хасан. Да ги видим Дойч, как ще им подейства и наши кадри\nРейтинг: 2392 13:44, 25 мар 13 Неутрално\nДо коментар [#18] от "Eisbär":\nСпомням си че имаше доста безредици, когато чалмите бяха решили да ощасливят всеки немски бюргер с безплатен Коран.\nРейтинг: 3161 13:51, 25 мар 13 Неутрално\n[quote#15:"Eisbär"]крайнодесните са също толкова опасни, колко ислямистите. И двете групи трябва да бъдат спрени [/quote]+++ Съгласен! ... Ама къде да бъдат спрени !? Вариантите не са много. Неонацистите да бъдат спрени по местоживеене = добре. А ислямистите...? Комунетата ПКК да си ги спират преди Диарбекир! Нали искат независимост - да ги видим сега\nРейтинг: 432 13:56, 25 мар 13 Неутрално\nТази неонацистка група нямаше да съществува, ако нямаше такава имиграция в Германия и не се бе напълнила с всякакви индивиди и групи от Турция и останалия ислямски свят. Двата фактора са притеснителни и са като две страни на една и съща порочна монета.\nРейтинг: 3161 13:56, 25 мар 13 Неутрално\n[quote#5:"losta"]А къде сме ние...?!? [/quote]Ние сме следващите по пътя на ислямистите на границата на цивилизация , ако Турция изгори в пламъците на ислямистката инвазия както стана с дуги ислямски страни обладани от ислямизъм. Гледай филма "300" и кажи ... Пази Боже !\nРейтинг: 768 14:23, 25 мар 13 Неутрално\nЦитат от статията "малка група в град Цвикау в Източна Германия."\nНе пропускайте този детайл.\nКато % от населението, неонацистите са значително повече в бившето гедере. За това има икономическа причина, бившите гедераци са все още по-бедни. Но не е само икономическа и това е важното.\nСавецката система насаждаше недоверие и омраза. Поради което тъпото животинско хейтърство е далече по-разпространено по местата, владени от азиатската степна империя половин век, отколкото от другата страна.\nРейтинг: 497 15:10, 25 мар 13 Неутрално\n[quote#4:"leo1971"]"... зле проведените разследвания ..."\nкато ги знам германците к'ви са педантични .... представям си какви са ни тук разследванията [/quote]\nФразата "образувано е досъдебно производство срещу неизвестен извършител" говори ли ти нещо?\nРейтинг: 1910 23:03, 25 мар 13 Неутрално\nПървоначално твърденията бяха за 5 човека.


writeON: Alice in Wonderland?\n2007/11/06 Published by Child of Creation\nМона изпраща сина си Киуи до близкия супермаркет (магазина на чичо Рон) да купи неща от първа необходимост, но... Киуи се оказва на пътя на Гълъбите в неподходящ момент... Те току-що са нападнали магазина на чичо Рон и на излизане връхлитат върху Киуи още преди той да е влязъл, събарят го и разпиляват всичките му монетки, които се разпръскват между трите нива (600 монетки общо, по 200 във всяко ниво). Гълъбите са ‘подставили’ свои менте продукти в магазина на чичо Рон, които уж по нищо не се отличават от истинските, но... зоркото око на Киуи ще забележи, че някои от символите на опаковките май не са както трябва. Киуи ще трябва да разпознае ментаците от оригиналите, да купи ‘добрите’ продукти и да помогне на чичо Рон да си прочисти магазина от ‘лошите’...\nНе, това не е шега... и не, не съм взимала странни хапченца снощи. Просто ми предложиха да напиша сценарий за една игра, която да образова малките дечица как да пазаруват и как да разпознават символите по опаковките на продуктите. Е, как да откажеш такова предложение!?\nЕто моят отговор, от начало до край (дългичък е, признавам; ако ти омръзне чети по диагонала и гледай картинките:)\n"Приключенията на Киуи епизод 1: Войната на Гълъбите"\nОбща категоризация на играта\nДвуизмерна платформена игра тип ‘Супер Марио’ или ‘Соник’ с движение настрани с елементи за събиране и подреждане и задачи, свързани с идентификацията на определени графични елементи. Насочена към по-младата аудитория: деца между 5- и 10-годишна възраст\nКиуи е малко момче, облечено в симпатичен, леко комичен костюм на животно; цветовете на костюма може да препращат към европейското или българското знаме. Киуи е сладък, но отракан, енергичен, умен, обича природата и се грижи за нея по своя си детски начин.\nКОМПЮТЪРНО КОНТРОЛИРАНИ ПЕРСОНАЖИ (NPCs):\nМоко – малко момиче, въображаема приятелка на Киуи, която участва във всички негови приключения и му помага. Тя е разказвач; обявява и при нужда обяснява елементите в нивата (предметите за събиране, неприятелите); на checkpoints ‘образова’ Киуи за правата му като потребител, какво да търси на опаковките, за какво да внимава; дава съвети и за самите нива.\nМона – майката на Киуи, млада, атлетична, динамична, независима и преуспяваща... но в живота й май няма много време за Киуи\nХайку – бащата на Киуи, много готин тип, той е последният, за който може да се каже ‘здраво стъпил на земята’; но знае неща, за които никой не говори и си има причини да бъде какъвто е. Той много обича Киуи, вярва му, приема го насериозно и винаги изслушва с интерес абсолютно невероятните истории за приключенията на сина си.\nчичо Рон – мъдър и достолепен старец, който знае много и говори малко, обикновено в стил Йода; собственик на магазина\nБандата на Гълъбите – гангстери, които между другото се занимават и с търговия на долнопробни, менте продукти. Планът им е да залеят пазара с боклуците си и нищо неподозиращите хора, след като ги опитат, да станат слаби и зависими и да се превърнат в техни ‘роби’. Шефовете на бандата са хора, облечени в костюми на гълъби, а техните протежета са: плъхове, жаби, бодливи риби-балон, отровни пеперуди. Животните са обичайните врагове, с които Киуи ще се бори във всички нива, а с босовете ще се среща само в ключови моменти.\nМона изпраща сина си Киуи до близкия супермаркет (магазина на чичо Рон) да купи неща от първа необходимост, но ... Киуи се оказва на пътя на Гълъбите в неподходящ момент... Те току-що са нападнали магазина на чичо Рон и на излизане връхлитат върху Киуи още преди той да е влязъл, събарят го и разпиляват всичките му монетки, които се разпръскват между трите нива (600 монетки общо, по 200 във всяко ниво).\nГълъбите са ‘подставили’ свои менте продукти в магазина на чичо Рон, които уж по нищо не се отличават от истинските, но... зоркото око на Киуи ще забележи, че някои от символите на опаковките май не са както трябва. Киуи ще трябва да разпознае ментаците от оригиналите, да купи ‘добрите’ продукти и да помогне на чичо Рон да си прочисти магазина от ‘лошите’.\nЗа да се справи с мисията си, Киуи трябва:\n- да победи бандата на Гълъбите (всичките, до един!)\n- да намери елементите от древните символи - единствените, които отличават един оригинален продукт от едно менте (във всяко ниво има по 2 символа, а всеки символ е разпилян на 3 парчета). Киуи ще може да стигне края на нивото и без да е събрал всички елементи, но това ще затрудни задачата му при избора на продуктите.\n- да си събере монетките – по 200 във всяко ниво (не е задължително да има всички монети, за да завърши, но ако го направи, получава специален бонус... а и кой не обича да събира парички?)\n- в края на нивото, като стигне при чичо Рон, да избере истинските продукти за определено време\n- да помогне на чичо Рон да прочисти магазина си и така да спечели уважението му и... доживотното право на безплатни бонбони!!!! (диетични, нискокалорични, със 100% натурални съставки, които самият чичо Рон е приготвил по стара семейна рецепта отпреди 5 поколения!)\n- играещият ще контролира 1 персонаж – Киуи – и ще може да скача и да изстрелва бобови зърна с прашката си\n- неприятелите се побеждават или като скочиш на главите им, или като ги застреляш с прашката\n- затворените врати се отварят с ключове, които трябва да намериш някъде из нивото, или с механизми в близост до вратите.\n- за да стигне края на нивото, играещият трябва да събере елементите от древните символи (по 3 за всеки символ) и да се справи с предизвикателството ( открий верните продукти)\n- всяко ниво завършва с проста задача, в която играещият трябва да избере верните продукти за определено време\nКога играта се прекратява (GAME OVER):\n- ако играещият загуби целия си живот (3 сърца/звездички)\n- ако бъде победен от неприятел\n- ако времето му изтече (за минаването на всяко ниво играещият има максимум 10 минути)\n- ако 3 пъти подред избере грешен продукт\n- ако попадне в дупка, набучи се на шипове или подобно препятствие\nПредмети за събиране във всяко ниво\n- произволен брой ябълки (запълват едно сърце от живота на Киуи)\n- произволен брой банани (запълват целия живот)\n- произволен брой ананаси (запълват две сърца)\n- произволен брой череши (запълват едно сърце)\n- 200 монетки\n- 3 парчета от древен артефакт # 1\n- 3 парчета от древен артефакт # 2\n- скрити бонус точки\n- 1 ябълка – 50 точки\n- 1 банан – 300 точки\n- 1 ананас – 150 точки\n- 1 череша – 50 точки\n- 1 монетка – 10 точки\n- 1 парче от артефакт – 500 точки\n- 1 скрити бонус точки – 1000 точки\n- 1 неприятел шеф на гълъбите – 300 точки\n- 1 неприятел плъх – 50 точки\n- 1 неприятел риба-балон – 100 точки\n- 1 неприятел жаба – 150 точки\n- 1 неприятел пеперуда – 150 точки\nПърво ниво “Паркът на Гълъбите”\nПаркчето пред супермаркета: дървета, пейки, птици, пясъчник, камионче за събиране на боклук, пружини, които те изстрелват нависоко. Във фона се вижда известна софийска забележителност. Преобладаващ цвят: зелено.\nВторо ниво "Плодова фиеста"\nСекцията за плодове, зеленчуци и консерви в магазина. Екзотични мотиви като лиани и лозници се смесват с футуристични рафтове, щайги, контейнери. Преобладаващ цвят: синьо-бяло..\nТрето ниво "Бутони и неони"\nОтделът за електроника в магазина. Пълно е с всевъзможни футуристични джаджи, камери, в които се оглеждаш, лъскави металически повърхности, мигащи лампички. Преобладаващ цвят: психеделични комбинации от ярки цветове\nСценариий и развитие на играта\n1. стартов екран с лого и графични елементи от играта\n2. лого на фирмата; лого, легален текст и съответни графични елементи на спонсорите\n3. кратко интро (представяне на играта)\n4. заглавен екран (старт бутон)\n4.1 нова игра\n4.2 зареди игра\n5.(нова игра) Кратко интро с цветни илюстрации и по една фраза на илюстрация (стил комикс) представя историята, описана по-горе (вж. ‘Историята накратко’). Разказът се води от името на Моко.\n6. карта на първо ниво ‘Паркът на гълъбите’ (служи за общо ориентиране, без интеракция)\n7. сцена: Моко и Киуи в паркчето пред магазина точно след атаката на Гълъбите. По земята се виждат разпилени монети.\nМоко към Киуи: Хайде споко! Да идем в друг магазин. Нали знаеш първо правило на потребителя:: ‘Купуваш каквото поискаш, където поискаш.’\nКиуи: Не, не, чичо Рон ми е приятел. Оставаме тук да помогнем!\n8. Започва първо ниво. Киуи напредва през нивото, събира монетки, плодове, побеждава неприятели... и в момента, в който събере 3-те парчета от първия древен символ...\n9. сцена: появява се вече сглобеният символ с име и обяснение от Моко:\nгодност след отваряне (РАО)\nМоко: Това не ти ли прилича на кутийките с кремове на майка ти?\nПродуктът има годност над 30 месеца. Вместо да пишат до кога трае, те ти казват колко време след отваряне можеш да го ползваш. Цифрите в кутийката са месеците трайност – 6, 12 или 24.\nЩе я срещнеш на...\nВсякаква козметика - шампоани, пасти за зъби, кремове, лосиони\nНивото продължава до сглобяване на следващия древен символ...\n10. сцена: появява се сглобеният символ с име и обяснение от Моко:\nМоко: А-ха! Втори символ! Става интересно!\nЗначи, че... Стрелките значат рециклиране. Мда... не всички пластмаси стават за рециклиране. За това са цифрите в триъгълника и буквите под него - като кодови имена на различните пластмаси.\nЩе я срещнеш на... всички продукти с пластмасови опаковки, като козметика и почистващи препарати, но също и любимите ти солети, и киселото мляко, и бонбонките...\nКиуи продължава до края на нивото, където го очаква първото сериозно предизвикателство:\n11. загадка първо ниво ‘открий верните продукти’\nКиуи трябва да избере между няколко опаковки на прахове за пране и пасти за зъби. Има само по един верен продукт от двата вида, и всеки продукт трябва да има и двата символа, сглобени.в това ниво (Resin identification code и РАО). Ментетата или няма да имат някой от тях, или символът ще бъде изкривена весия на истинския.\n12. Сцена: чичо Рон подава торбичка с покупките на Киуи\nчичо Рон: Синко, стоките вземи и със здраве си иди. Ако нещо не е в ред, тук при мене ги върни - правилото тъй гласи!\nМоко: Май говори за второ правило на потребителя... аз пък ще ти кажа, че правилото важи даже и да пазаруваш по интернет или телефон... не че някога ще си купя паста за зъби по телефона...:)\n13. екран с точките за първо ниво\n14. карта на второ ниво "Плодова фиеста"\n15. сцена: Киуи и Моко в супермаркета, пред секцията с плодове, зеленчуци, сокове и консерви\nМоко: Е, добре, отървахме чичо Рон от няколко ментета... и научихме полезни неща. Ти знаеше ли, че вече е забранено да си тестваш козметиката върху животни?\nКиуи: Ха ха, това го кажи на майка ми!\nМоко: Ами изискванията на етикета? ‘име и адрес на производител, съставки, предназначение, предпазни мерки при употреба, срок на годност...’ свят да ти се завие от информация, но сигурно понякога помага\n16. започва второ ниво.\nИграта се развива като в първо ниво – събиране на елементи, битки с неприятели; когато събереш три парчета от символ:\n17. сцена: появява се третият сглобен символ с име и обяснение от Моко:\nМоко: Я! Любимата ни зелена точка. Не знам точно кой и кога я е измислил, но има нещо много зен в нея, а?\nЗначи, че... опаковката е подходяща за рециклиране и който я е произвел, трябва да си я прибере обратно.\nЩе я срещнеш на... почти всички масови продукти (храни, напитки, козметика, препарати). Това ме подсеща за разделното събиране на боклука, но то си е друга тема...\nНивото продължава до сглобяване на четвъртия древен символ...\n18. сцена: появява се сглобеният символ с име и обяснение от Моко:\nМоко: Е като ‘Европа’ или Е като ‘Енергия’? Хм...\nПродуктът е пакетиран по стандартите за тегло на ЕС. Знакът е част от обозначението за грамаж, а размерът на буквата зависи от грамажа.\nЩе го срещнеш на:\nОпаковките на всички храни, преди цифрите за грамажа, а след тях трябва да има мерна единица за тегло: килограм (kg), грам (g), литър (L), милилитър (ml), течна унция (fl oz).\nКиуи продължава до края на нивото, където го очаква второто сериозно предизвикателство:\n19. загадка второ ниво ‘открий верните продукти’\nКиуи трябва да избере между няколко опаковки на натурални сокове и детски зърнени храни. Има само по един верен продукт от двата вида, и всеки продукт трябва да има и двата символа, сглобени в това ниво (Зелената точка и e-mark). Ментетата или няма да имат някой от тях, или символът ще бъде изкривена весия на истинския.\n12. Сцена: чичо Рон се хванал за главата пред купчина детски храни менте\nчичо Рон: Тия Гълъби срам нямат! Бебето си кой ще си храни с техните боклуци! Тук не пише нито за каква възраст е храната, нито колко енергия ти дава...\nМоко: Киуи, колко беше голям брат ти? Ако няма 4 месеца, тези храни хич не са за него.\nКиуи: Ха ха, малко си назад със сметките - скоро ще направи годинка\n20. екран с точките за второ ниво\n21. карта на трето ниво "Бутони и неони"\n22. Киуи и Моко пред щанда за електроника, заслепени от блясъка на безброй ярки светлини\nМоко: Пфу, още една порция ментета вече са в историята! Забеляза ли, някои дори нямаха цени... а пък други с по две - със и без ДДС :) Тия Гълъби са пълни аматъори!\nИграта се развива като в предишните две нива – събиране на елементи, битки с неприятели; когато сглоби петия древен символ...\n23. сцена: появява се сглобеният символ с име и обяснение от Моко:\nМоко: Ей това се казва символ: всеки може да го прочете, но кой ще го разбере?:)\nПродуктът отговаря на всички изисквания на ЕС за своята си категория продукти.\nЕлектроуреди и електрически крушки; играчки\nИграта продължава до сглобяване на последния символ\n24. сцена: появява се и последният символ с име и обяснение от Моко:\nМоко: Ха! Някой обича цветята също като мен!\nПродукти, които са заслужили да носят този знак, вредят на природата по-малко от други продукти от същия вид.\nЕлектроуреди и електрически крушки, компютри и телевизори, почистващи препарати, хартия, бои\nКиуи продължава до края на нивото, където го очаква третото сериозно предизвикателство:\n25. загадка трето ниво ‘открий верните продукти’\nКиуи трябва да избере между няколко варианта на електрически крушки и детски играчки. Има само по един верен продукт от двата вида, и всеки продукт трябва да има и двата символа, сглобени.в това ниво (знакът CE и Eco-label). Ментетата или няма да имат някой от тях, или символът ще бъде изкривена весия на истинския.\nчичо Рон: Киуи, жив и здрав бъди и помни: всички трябва да знаем какво се случва с храната ни - от началото във фермата до финала на трапезата!\nМоко: Мда... добре е да знаеш с какво са хранили колбасите ти преди да станат колбаси... и дали не са ги модифицирали генно или просто с някой и друг химикал\n26. екран с точките за трето ниво\n27. сцена: Киуи и Моко вече са навън, Киуи носи пълна торба с покупки. През вратата на магазина чичо Рон им маха да се върнат.\nФинал А (ако си минал нивата без да събереш всичко)\nчичо Рон: Благодаря ти, Киуи! Игра добре и ми помогна да се отърва от ментетата! Но нещо ми подсказва, че из рафтовете на моя магазин все още има неразкрити съкровища. Ако имаш време или желание за приключения – намини пак!\nФинал Б (ако си събрал всичко на 100%)\nчичо Рон: Момче, от теб ще излезе джедай! Игра страхотно и спаси магазина ми от позора на ментетата! Затова до края на живота си ще можеш да си хапваш безплатно бонбони до насита при мен.\nМоко: Ако ти останат зъби хе хе!\nчичо Рон: О, моите бонбони са екологични, диетични, нискокалорични, направо фантастични... по рецепта на прапрадядо ми когато той е бил момче като теб!\n28. финал на играта, кредити, надписи\n29. таблица на рекордите\n(client: EU commission in Bulgaria // educational material // media: video game)\nFiled under: education, EU commission, platformer, scenario, video game


Росен Плевнелиев: Коалицията в новия парламент се ражда под юмрука на Радев - Flashnews\nсряда, 1 декември, 12:07\nРосен Плевнелиев: Коалицията в новия парламент се ражда под юмрука на Радев\n„Правителството ще бъде нестабилно и неустойчиво. Концепциите на „Демократична България и БСП са абсолютно несъвместими. Затова Кирил Петков иска ясно разписано коалиционно споразумение. Това ще му даде комфорт в такава трудна за удържане, дори невъзможна комбинация. Притеснява ме ролята на Радев, коалицията на новото НС се ражда под юмрука му“. Това заяви Росен Плевнелиев, президент на България в периода 2012-2017 г. в студиото на Nova News.\nТой сподели, че е притеснен от ниската избирателна активност. „Тя ще доведе до проблеми за нашата демокрация. От 2,3 млн. гласували за Радев преди 5 години, сега са с милион по-малко. Обикновено 20-30% пък е вотът за министър-председател, а сега са 10%“, сподели той.\nПлевнелиев подкрепя подхода на „Продължаваме Промяната“ – първо да се види къде е България днес и къде трябва да бъде след 4 години, какво трябва да се направи, за да може идеите да имат резултати, кои партии са готови да ги подкрепят и чак тогава кой ще участва в коалицията.\n„Те имат европейски подход и смирен тон. Тръгва се в посока на градивност“, смята той. За него почтените хора са навсякъде, затова никой не бива да се изживява като морален стожер.\nСпоред него АМ „Тракия“ е била договорена от Манолова за 3 млрд. лева, докато при ГЕРБ тя е построена за 500 млн. лв. „АМ „Хемус“ ще се оскъпи поне с 3 млрд. лева благодарение на усилията на Радев и Рашков. Корупцията не се бори селективно, а системно“, смята Плевнелиев.\nПо темата с кандидатурата за президент на проф. Герджиков той опроверга твърденията, че той е зависим от ГЕРБ. „Имам златен шанс да направим нещо елементарно – да убием сценариите и да им се противопоставим“, коментира още той.


„Ничия земя”: Разкази от синовете на мафията - NOVA\n„Ничия земя”: Разкази от синовете на мафията\n13 юли 2019 18:23\nДаниела Тренчева ни среща със Салво Риина, наследник на Тото Риина\nТази събота, 13 юли, си припомняме в „Ничия земя” за последния бос на сицилианската мафия. Той се ражда в бедност в Южна Италия на 16 ноември 1930 година. Носят се легенди за бруталната му жестокост, с която сицилианската мафия се отказва от изконните си принципи – да не се екзекутират жени и деца на враговете и предателите. Този, който стои зад всички тези деяния и прозвища, е Салваторе Риина, известен като Тото Риина. Приписват му над 1 000 екзекуции, наричат го Дон Корлеоне и въпреки всичко успява най-дълго да се укрива от властите. В момента излежава 12 доживотни присъди и живее като властна тъмна сянка, която контролира всичко.\nДаниела Тренчева среща зрителите със Салво Риина, наследник на Тото Риина. Салво също е заточен в строго охраняван затвор, при високи мерки за сигурност и живее в абсолютна изолация. Вторият от двамата синове излезе от тъмницата и се появи в средата на годината, за да разкаже историята за живота на най-издирваното семейство, от първо лице.\n"Не само Италия, но и светът настръхнаха от свирепата жестокост на фамилия Риина. Синът на Тото реши да разкаже за детството и семейството му, въпреки доживотните присъди на баща си", разказва в Дaниела Тренчева.


Боровец с писти и за екстремно спускане, и за малки деца\nНачало Коментар Боровец с писти и за екстремно спускане, и за малки деца\nНа час път той е най-близкият до столицата голям зимен курорт\nВ България има три големи зимни курорта, подходящи за каране на ски и за професионални състезания по зимни спортове, както и множество по-малки ски курорти. Но определено най-близкият до столицата е Боровец.\nСамо един час път с превозно средство е достатъчен, за да може софиянецът или гостът на столицата да отиде до пистите на Боровец и да прекара цял ден по тях. Което прави курорта изключително\nи то за доста различни категории скиори – за обучаващи се, за деца, както и за хора с претенции или търсещи по-екстремни спускания.\nРазстоянието до София е 68 километра, а до Пловдив – 125. От София има редовна автобусна линия от автогара “Юг” с автобуси на всеки 30 минути, които стигат до Самоков. Оттам също на всеки половин час има микробуси до разположения само на 9 километра курорт.\nОт Пловдив достъпът е само с кола - по магистрала “Тракия” през Костенец и Радуил. Но курортът, който до 2009 г., когато Банско го задмина по дължина на пистите, бе най-големият зимен курорт в България със сравнително\nОсвен големия охраняем паркинг на входа на курорта двата най-големи хотела - “Самоков” и “Рила”, също разполагат с много места за паркиране, а такива възможности дават и почти всички по-малки хотели.\nБоровец е мястото, на което много българи са се учили да карат ски. През последните години зоната пред хотел “Рила” постепенно бе превърната в детски парк “Борокидс”, но навремето това беше мястото, на което много хора са сложили за първи път ски на краката си.\nДнес освен “Борокидс” още 7 от общо 25-те писти са подходящи за начинаещи скиори: “Бороспорт плац”, “Спортен център “Бистрица”, долната част на “Червено знаме”, “Сухар”, “Ситняковски път”, “Ротата” и “Рила”.\nВ същото време курортът предлага отлични условия за спорт: алпийски ски, сноуборд и ски бягане. Освен това по високите части на Рила планина - ски център “Маркуджик”, в разгара на сезона\nдостига 2 метра,\nкоето предоставя изключителни възможности за екстремно каране на алпийски ски и сноуборд.\nВ Боровец се провеждат редица състезания. В миналото например той беше два пъти домакин на състезания за Световната купа по ски алпийски дисциплини – през 1981 и 1984 г., и дванайсет пъти домакин на състезания за Европейска купа. През 1993 г. например там се проведе Световно първенство по биатлон.\nНо такива събития се провеждат и сега. Последното състезание гигантски слалом за жени например също бе в Боровец – през февруари 2016 г.\nВ петък, 31 януари 2020 г., в Боровец се проведе надпревара в дисциплината слалом за купа “Бороспорт”.\nМеждународното състезание се организира от концесионера на ски зоната и всяка година привлича състезатели от цяла Европа.\nСлаломът за купа “Бороспорт” е и едно от най-престижните състезания за купа “България”, където най-добрите ни състезатели в алпийските дисциплини мерят своите сили.\nТова става на писта “Мартинови бараки 4” в ски-център “Ситняково”.\nБоровец разполага и с една от най-добре разработените\nмрежи от въжени\nлинии и ски влекове\nсред ски курортите у нас. Тя се състои от 7 ски влека, 3 четириседалкови и една шестседалкова въжена линия и един кабинков лифт, които стигат почти до всяка точка от 25-те писти. Системата е достатъчно разклонена, така че образуването на опашки на долните станции на тези съоръжения е по-скоро изключение, отколкото правило.\nБоровец бе и първият зимен курорт у нас, който въведе изкуствения сняг. През 2008 г. концесионерът вложи 20 млн. лв. за инсталацията, която захранва над 200 дка писти в зоните на “Ястребец 2” и “Ястребец 3”. Доставени бяха 30 нови мобилни и стационарни оръдия за сняг и бе изграден открит водоем с инсталация, която да подава вода директно към оръдията за изкуствен сняг.\nСистемата от кабинков лифт, няколко многоседалкови въжени линии и ски влекове е достатъчно разклонена и стига до много места из пистите на курорта.\nВ Самоков се намират два от стоте национални туристически обекта\nБоровец, известен до средата на XX век като Чамкория, е първият планински курорт в България и на Балканите. Историята му започва през 1896 г., когато княз Фердинанд построява тук лятната си резиденция и няколко ловни хижи. След него много аристократи и заможни фамилии от София започват да строят\nи постепенно мястото се превръща в нещо като вилна зона на столицата.\nВ Чамкория през 1943 г. са преместени ред държавни служби, евакуирани от бомбардировките. Тук на 9 септември сутринта във вилите им са арестувани регентите.\nЕдна от историческите забележителности на Боровец днес е построената от Фердинанд лятна царска резиденция “Царска Бистрица”.\nИзградена между 1898 г. и 1906 г., тя е служила за ловна хижа при цар Фердинанд и неговия син цар Борис III. Архитектурният облик е повлиян от традиционния възрожденски стил, но заедно с това в него личат и европейски архитектурни елементи.\nДнес имението принадлежи на Симеон Сакскобургготски и семейството му, които често прекарват времето си тук, но в същото време сградата е отворена и за посещения. В имението семейството отбеляза някои от най-скорошните семейни събития.\nВ мемоарите си Симеон пише, че при последната си разходка в Рила Борис Трети отсяда в резиденцията, а самият Симеон е бил със сестра си и майка си във вилата, когато научават за заболяването на Борис Трети и тръгват към столицата, няколко дни преди монархът да почине.\nКурортът е прекръстен на Боровец през 1942 г., като името е буквален превод на турската Чамкория.\nМакар че първото състезание по спускане в Боровец се провежда през 1930 г., за първи път\nкурортът се появява\nна Международната федерация по ски чак през 1974 г. Спортната му слава идва значително по-късно. Курортът се разраства като най-големия център за зимни спортове на Балканите – строят се скивлекове и лифтови съоръжения, оформят се широки писти, изграждат се множество хотели в алпийски стил по модела на френския курорт Les Arcs в област Савоа във Френските Алпи.\nВ близост до курорта има и друга забележителност -\nДо нея се стига с 1 час ходене пеша по сравнително лесен маршрут, подходящ за слабо подготвени физически хора. Представлява отвесна скала с височина 135 метра. Горната ѝ част е равна и е обезопасена с метален парапет, като така е превърната в наблюдателна площадка, от която се открива невероятна гледка. Черната скала има малко мрачна слава – след 9 септември от височината са хвърлени в пропастта 60-70 души от Самоков и селата Бели Искър и Белчин.\nСамоков е другото място, близо до Боровец, пълно със забележителности. Както подсказва името му, съвременният град е възникнал като рударско селище. Добива се желязна руда, която се обработва на място и се произвеждат всякакви метални изделия.\nВ Самоков се намират два от стоте национални туристически обекта: Историческият музей на града и девическият манастир “Покров Богородичен”.


Русия вдигна изтребители заради бомбардировачи на САЩ над Черно и Балтийско море - News.bg\nРуските сили за противовъздушна отбрана са засекли няколко стратегически бомбардировача на САЩ B-1B над Черно и Балтийско море, като заради това са вдигнали по спешност изтребители от западните и южните военни райони, за да ги пресрещнат. Това съобщиха руското военно министерство, цитирани от руските медии\nСпоред руските военни след като изтребителите им са се приближили, американските самолети са обърнали посоката си и са се отдалечили от морските граници на Русия.\nРуските военни уточняват, че преди да бъдат пресрещнати, американските бомбардировачи са били засечени от руските радарни системи "на значително разстояние" от границата.\nВдигнатите руски самолети са били изтребители Су-27П и Су-30СМ.\nПрихватът бил "непрофесионален", твърдят от ВМС на САЩ\nДнешните събития се случиха само няколко дни след инцидент над Средиземно море във вторник, при който двойка руски изтребители Су-35 бяха вдигнати във въздуха и придружиха разузнавателен самолет на военноморските сили на САЩ P-8A Poseidon, летящ близо до сирийските бази на Русия.\nВоенноморските сили на САЩ обвиниха руските пилоти, че летят по "опасен и непрофесионален начин", след като се съобщава, че Су-35 са заели позиции само на метри от двете страни на "Посейдон" и са продължили да го ескортират в продължение на повече от час.\nНапоследък руските въоръжени сили са засекли засилване на военната активност на САЩ и НАТО в близост до руските граници, като само през последните две седмици са били засечени близо петдесет чуждестранни разузнавателни самолети, самолети и дронове. Руските самолети е трябвало да бъдат вдигани по спешност два пъти, за да ескортират чужди самолети в средата на май.\nна 30.05.2020 в 16:31:39 #10\ndanny-dimitrov да те коригирам - не се разбира защо все още продължават бай-ганьовските спорове м/у двата клона "Прусия и Фащ"..... Трябва да си тъп да подкрепяш САЩ... Трябва да си тъп да подкрепяш Русия... С Русия имаме повече история (все пак САЩ са млада държава без голяма история), обаче също така отношенията ни с Русия са винаги били като отношенията и с Китай... все пак си имат и българоубиец в миналото Ако човек иска да избегне от модата да бъде прост и подкрепящ някой от 2та клона - просто трябва да се запознае с нашата история. Да я уважава. Да я защитата. Стига обсъждахте другите... все едно гледам някой да се кара за епъл/андроид... или цска/левски... все дебили..\nна 30.05.2020 в 01:40:46 #9\nНикога не разбрах на какво се дължи Бай Ганьовската безгранична любов към най-цигансата държава в света Русия.\nна 29.05.2020 в 22:00:22 #8\n" aleksander-gergov на 29.05.2020 в 20:20:25..." Eвтина сливенска амфета и кристал. За това и няколкото му останали мозъчни клетки са вече изпържени и мозъчната му дейност клони към нула... Френде,басните ти как Китай завзема Русия на Изток ги дрънкаш от 5-6 години! Не ти ли писна да се излагаш или действително верваш в това За границите на Русия в Черно море пак си се объркал...Предполагам просто от недоглеждане си сметнал п-ов Крим за укропска територия, а тя не е И страните които си изброил не бих казал, че са зле настроени към Русия. Поне не и болшинството от хората, които ги населяват, защото реално шепата продажни политици и тролове като теб не винаги отразяват реалното отношение на народа\nна 29.05.2020 в 20:20:25 #7\nemilioner Ето тука лъсва нискокачествената руска техника и как не издържа на изпита на бойното поле. Тъп си како *** ,ама кажи какво взимаш за друсане ?Смотан помяр.\nна 29.05.2020 в 19:56:45 #6\nх-101 ... или как ти беше там името. Русия има граница в Черно море около 350 км. Общата дължина на бреговата линия на Черно море е 3400 км\nна 29.05.2020 в 19:49:00 #5\nБоньо 1. има публикувана информация за Минеаполис. Просто не четеш. 2. Руснаците се забавляват, докато най-нйкря не направят грешка и хапнат дръвцето. При евентуална грешка, НАТО ще изпрати войски в региона, а Китай само това и чака. Цялата източна част на Русия ще стане китайска. Русия трябва да знае, че Черно море само частично е руско. Около Черно море има и други държави и те всички са зле насторени към Русия. Това са Турция, Грузия, България, Румъния и Украйна. Заради тях НАТО има право да тренира и разузнава над Черно море.\nна 29.05.2020 в 19:40:13 #4\nЩо щат самолети на краварофашистките окупатори в Черно море? И две бази в България имат гнидите ниедни - безплатно при това! Нищо не ни плащат! Долу НАТО! Долу U$A! Колонизаторите вън!\nна 29.05.2020 в 18:45:44 #3\nРуснаците се забавляват! А пък в news.bg няма нито дума за размириците вв Минеаполис!\nна 29.05.2020 в 18:26:40 #2\nПак си играят на война\nна 29.05.2020 в 18:11:09 #1\nНатискът трябва да е постоянен и възходящ все повече и повече.Само тъй Путин ще разбере с какво се е захванал,с неговите провакации в стил ний сме велики. Иначе много поздрави на рускробните поддръжници от Либия. Цитирам Това доведе и до понасянето на сериозни щети и възвръщане на територии за Триполи и съюзниците им. По време на бойните действия най-малко седем руски зенитни батареи "Панцер" са били унищожени от атаки на турските дронове - сериозна загуба откъм ударна мощ за ЛНА. Ето тука лъсва нискокачествената руска техника и как не издържа на изпита на бойното поле.\nНачало / По света / Политика / Русия вдигна изтребители заради бомбардировачи на САЩ над Черно и Балтийско море


Дупница прави фитнес зала за деца – Kmeta.bg\nНачало » Дупница прави фитнес зала за деца\nЗала за фитнес в ОУ “Христо Ботев” село Самораново ще бъде изградена и оборудвана за нуждите на учениците. Инициативата е от родители на деца, които са потърсили съдействие за реализацията от кмета на Общината инж. Методи Чимев. Възложено е вече изработването на Проект за промяна предназначението на част от сграда в учебното заведение, а след като бъде готов.\nОбщина Дупница ще извърши необходимите ремонтни дейности, за да бъде залата готова. Има събрана сума от родителите за закупуване на фитнес-уреди, като с финансов ресурс за повече и по-разнообразни съоръжения ще се включи и Община Дупница. Целта е фитнесът да започне да функционира още през този зимен сезон.


Акция на пловдивската полиция! Стотици шофьори са глобени, има взети книжки и свалени номера\nВъв времевия диапазон от 15 часа на 1 август до 05.00 часа тази сутрин са установени 11 криминални престъпления. В 8 от случаите се касае за управление на нерегистрирани двуколесни превозни средства, а един от водачите е бил неправоспособен- в срок на изтърпяване на наказание, наложено му по административен ред.\nДве са бързите производства за шофиране след употреба на алкохол. За първи път сред проверените няма дрогирани водачи.


Когато има нещо чисто в сърцето, тогава там задължително ще дойде Бог | Интервю | Духовно – просветен център “Св. Архангел Михаил” - Варна\nОлга Голосова е главен редактор на издателство „Лепта”. При гостуването й на една от Седмиците на православната книга записахме нейния разговор с отец Василий Шаган. Разговор за децата и детската литература, за възпитанието и общуването в семейството, за молитвата и мястото на Бога в живота на детето.\nОлга, като редактор на издателство „Лепта”, което издава много литература на теми, необходими и полезни за съвременния човек, бихте ли казали от какво се ръководите в избора на ръкописите и материалите? Мой познат наскоро прочете книгата на Юлия Вознесенская „Моите посмъртни приключения”, която вие издадохте за пръв път, и след нея той избра да прочете книгата на Серафим Роуз „Душата след смъртта”, макар че преди това никога не е чел подобна литература. Ето така интригуват книгите, които издава вашето издателство.\nКогато избирам, винаги мисля какво бих прочела аз, ако не бях вярваща – кое е това нещо, което би ме накарало да прочета нещо за Бога, ако не вярвам в Него. Аз достатъчно късно дойдох при Бога, кръстих се едва на 19 години. Семейство ми беше невярващо, затова си спомням годините, когато търсех Бога, и литературата, която преглеждах, за да намеря тази, на която да се спра. Реших, че основна роля във формирането на светоусещането играе художествената литература – нейните образи за разлика от философската и богословската литература съвсем пряко докосват човешкото сърце. Когато четем някой философ, на нас ни е трудно да си представим себе си на негово място, но когато четем художествена литература, талантлива художествената литература, ние без да искаме се срастваме с дадения герой и това, което той преживява, го преживяваме и самите ние. Затова мисля, че на хора, които не се занимават с някакви философски търсения или учения, но които така или иначе четат, е много подходящо да им предложим тази книга, която ще им даде храна за ума и дори за душата. Все по-малко са книгите днес, които дават храна за душата. По-често срещаме книги, които подхранват човешките страсти – любопитството, завистта, блудството, всичко това, с което е пропита съвременната литература . Аз чета всичко, което влиза в нашата редакция, и отделям тези книги, които докосват моя интерес към Бога. Защото аз мисля, че това е много важно, ако човек може под влияние на книгата да стане приятел на Православието и да го обикне.\nСред вашите издания има много детска литература, която също има християнска тематика. Възпитанието на съвременните деца сравнимо ли е с възпитанието, което имахме преди 15-20 години? Или е необходим различен подход?\nОще Ян Коменски е казал, че възпитанието на истинския човека трябва да бъде идеологично. Сега думата идеология не е много популярна, понеже я свързваме с определени времена, но работата е там, че тя произхожда от думата идея, т.е. онова главно нещо, към което се стремят родителите и самите деца. Основният проблем на днешното възпитание е липсата на идея. Родителите не знаят кого възпитават и защо, децата не знаят защо ги възпитават и как. Днешното възпитание в повечето случаи се свежда до това как детето трябва да седи, да бъде вежливо, да ходи редовно на училище, да носи добри оценки и т. н. Ако ние за миг си представим, че сме деца, ще видим, че за едно дете не това е главното в живота, главното е самият живот. И идеята, която го води, е идеята за усвояване на този живот. Както и Бог създава човека, за да обработва рая, градината. Затова мисля, че най-важното в днешното възпитание, е да дадем на детето да разбере, че то е призвано да бъде съработник на Бога. Като Творец на този свят, то трябва да разбере, че в ръце му е не само неговата съдба, но и съдбата на целия свят. Независимо на колко години е – 7, 8 или 10, то е отговорно, както за своя живот, така и за живота на света. То е способно да повлияе на всичко, както в себе си, така и около себе си.\nЗнаете ли, всяко дете непременно минава през един такъв психологически стадий на своето развитие, който може да се нарече романтизъм. Смята се, че има няколко периода в детското развитие, и един от тях е романтичният, след това е рационалистичният и накрая остава този, който детето избере. Романтичният период започва някъде в ранното юношество и продължава до към 14-та година - това е периодът, който ние наричаме трудна възраст. Периодът, в който детето търси нещо по-различно от това, което имат или предлагат родителите му, някакъв друг идеал. И ако то изведнъж срещне идеал, който е пълен с мъжество, сила, подвиг, нещо ново, то ще го избере. Аз мисля, че главната задача на детската литература е да покаже, че Православието е най-увлекателното приключение в живота на всеки човек. Защото тази борба, тези подвизи, тази радост, тази смелост, тази любов, които ще срещне детето по този път, то няма да срещне никога и никъде другаде. Затова, когато издаваме детски книги, аз се старая да избера такива, с които децата или възрастните биха попаднали в приключение, което би ги довело до среща, среща с Бога и с човека.\nПравославието, особено при нас, в Русия, като че ли се страхува да говори за любовта при подрастващите, макар че всеки от нас знае, че това е един от главните моменти в израстването на човека. И особено за момчето. Мисля, че още Василий Зенковски го е казал, трябва да можеш да произнесеш думата „Любов”. В един момент момчето трябва да може само за себе си да говори и да назовава своите чувства с думи – любов, мечта, надежда. Тогава то ще израсне като истински мъж и цялата улична пошлост, цяла тази улична култура няма да го засегне, понеже то ще знае думата, ще знае, че има едни отношения, които са под кръста, а има и любов, и няма да си позволи да падне ниско. Ние имаме много примери, пишат ни много подрастващи, ние общуваме с тях и се оказва, че те улавят тези думи в нашите книги и те стават ключови думи за тях. А когато има нещо чисто в сърцето, тогава там задължително ще дойде Бог, защото съществува нишката, каналчето, по което истината може да стигне до сърцето.\nТова звучи много добре. Аз зная, че Вие сериозно се занимавате с проблема за възпитанието на децата, но като майка на своето дете, можете ли да споделите – как да научим детето да чете, да обича книгата? Ние знаем, че това е сериозен проблем в съвременното възпитание. Как да научим детето да се моли? И как да научим детето да общува със своите родители?\nТова е въпрос, който казва – ако си обущар, трябва да ходиш с ботуши. Спомням си един пример от книгата на Мая Кучевская „Съвременни патерици”. Разказва се за един блажен човек, който седял пред храма и просел. При него винаги идвали хора и го питали как да възпитават и учат своите деца, на което той им отговарял: „Себе си учете”. Например въпроса, как да научим децата си да четат? За да обикне детето книгата, трябва и родителят да я обича. Ако той купи за детето си книга и заедно с него я разглежда и чете, то ще започне да свиква с тази култура, и книгата ще влезе в живота му като необходима част от цялото. Изобщо, аз мисля, че много важно във възпитанието на детето, е родителите да разговарят с него. И не само с директивите "може", "не трябва", а да се разговаря за нещо съществено. Спомням си най-ранното възпитание на своето дете. Аз имах много тежко раждане, на първо време ми беше нужна гледачка, за да ми помага. Поради липса на пари аз нямах такава и трябваше сама да се справям с всичко. Дълго време аз се чувствах зле и, когато разхождах дъщеря си, не можех да я вдигам често, не можех да ходя с нея на пързалки и люлки. И затова аз започнах да й говоря. Когато вървяхме по улицата, за да не ми е скучно, аз й говорех, макар тя да беше на 3-4 месеца. Говорех й за хората, за това какви са облаците, какво е небето, как летят враните, каква е тревата. Говорех непрестанно. И знаете ли, бях потресена, когато тя сама започна да говори, защото този свят, от моите разкази, се оказа включен в нейните разбирания. Тя сама започна да обича и да живее с този свят. Живото за нея стана родно и близко.\nМного е важен един момент, за който родителите много често забравят, или умишлено го пропускат. Това са разговорите за семейството и за корените. За детето е много важно да знае, че то има баба и дядо, прабаба и прадядо, кои са те и как са живели. Много добра практика за това е да вземете семейния албум и с още 2-3-годишното си дете да разглеждате снимките. Разбира се, че може да изглежда абсурдно, на едно малко дете да показвате някакви непознати лелички и чичковци. Но аз не веднъж съм наблюдавала какво впечатление прави на децата разказът за детството на родителите. Оказва се, че и родителите са били малки. Веднъж цяла седмица трябваше да обяснявам на дъщеря си, как направих една беля в детството си и как моята майка ме наби за това. Тази история после детето я разказваше и на дядо си, и на баба си. Така децата придобиват миналото си. Основният проблем на нашето общество е това, че ние не чувстваме своите корени. Хората не знаят откъде са и следователно не знаят накъде да вървят.\nМного полезни са простичките разкази на родителите за това, което те самите чувстват. Не трябва да се казва на детето - ти си такъв или такъв. По-добре му кажете - знаеш ли, сине, или дъще, аз се чувствам много зле, ето, докато вървях, паднах, а сега седя и плача, моля те, съжали ме. Именно тези простички разговори в психологията се наричат - „Аз - съобщение”, когато то идва от първо лице, не „мама така казва”, а – „на мене не ми е добре”, или – „заради твоето поведение мене ме е срам”, или – „аз се радвам за тебе”, „аз съм щастлива от твоите успехи”, „ние с баща ти много се радваме, че те имаме”. Ето тези разговори с детето до 3-4 години залагат сигурни основи, за които ние дори нямаме представа, колко са важни те. Детето си формира съзнание и мисъл за това, че то е нужно за света, че то не е случайно в този свят. А това означава, че детето ще се отнася към този свят не като пришълец, който идва, изхвърля си боклука и си заминава, оставяйки след себе си сметище, а като стопанин, понеже е израснало в този свят, това е неговият свят.\nИскам да обърна внимание и на един друг проблем на родителите - как да наказват своите деца, така или иначе те трябва да се наказват. Това може би е най-сложният въпрос. Аз отново ще говоря според своите наблюдения, особено в многодетните семейства – мои приятели, които съм наблюдавала. На някои от тях казвам, че децата трябва да се наказват само за това, което пряко е свързано с Божиите заповеди. Господ много ясно ни е дал 10 правила, които се явяват като аксиоми за света. Не убивай, не кради, почитай майка си и баща си, и това е главното, всичко останало е относително или може да се променя. Например днес детето не може да се къпе в морето, но утре може да му разрешат. Не бива винаги да се казва „не може” и така да е постоянно. Именно това неизменно „не може” предизвиква естествения детски протест. Защото децата не могат така. Има моменти, в които „не може”, трябва да се отменя, т.е. компромисно да се отменя. Но в други случаи, щом се казва „не може”, то значи наистина не може.\nИ другото, което ми се струва много важно, и от собствен опит го знам, че в съзнанието на детето настъпва объркване, когато родителите се карат помежду си пред него. Няма значение за какво. И дори когато детето е още съвсем малко. Няма по-страшно нещо за него от това. Защото се руши неговата вселена, както казва отец Дмитрий Смирнов. За детето майката и бащата са неговият свят, те са неговите богове, ако може така да се изразим. Това са онези всесилни същества, от които изцяло и напълно зависи неговото благополучие – татко и мама. Знаете ли, наскоро дъщеря ми каза „Татко, мамо, обичам те!” (вместо „обичам ви”) - и това не е случайна грешка на езика. „Татко и мама” в съзнанието на детето са единно цяло, както за нас Светата Троица е единно цяло. И ние можем да кажем: „Бог Отец, Бог Син и Бог Свети Дух, аз те обичам!”, приблизително така говори и детето за родителите си. Затова разривът между родителите е най-страшното. Децата могат да го усетят още в утробата на майката, започват да ритат, да се въртят. Затова родителите трябва да пазят децата си, и дори да се стигне до развод, те са длъжни да показват уважение един към друг. Уважение! Може да се даде някакво обяснение, например: „Татко, или мама, заминава, така се налага..., но аз го уважавам, защото той е твой баща, или аз я уважавам, защото е твоя майка”. Уважение! Защото, знаете ли, детето не се възпитава с думи, то се възпитава, като постоянно, 24 часа в денонощието, наблюдава родителите си. И според това, как живеят родителите, такова ще бъде и детето след време, или пък ще откаже да бъде като тях.\nА за молитвата. Знаете ли, аз съм против дългото стоене на децата по време на службата, защото си спомням колко ми беше трудно като малка да се съсредоточа дълго време над нещо. Аз смятам, че главното в живота на детето по отношение на Бога, е то да разбере, че Бог съществува. Например аз говорех на дъщеря си за това, още преди сама да може да говори: „Виж, Лиза, светът около нас е създаден от Господ, той е създал и звездите, и небето...” - и макар тя да не знае още какво е това Господ, няма значение, важно е, че родителите го казват, значи Господ ги е създал. Със същия успех ние казваме: „Виж, тракторът тръгна” - детето не разбира и от трактори, и от богове... По същия начин и за молитвата. Нашата дъщеря сама си съчини молитва: „Господи, спаси и помилуй мене, татко и мама, за да бъдем всички здрави!”. И това тя го казва съвсем искрено. А тъй като съм й казвала, че има Ангел Пазител и той винаги е до нея и я пази с меча си от всичко, затова тя всички молитви отначало отправяше към своя Ангел. Защото той е до нея. И дори понякога, като й кажа: „Лиза, не отивай там, може да е опасно!”, тя ми отговаря: „Мамо, но нали там е моят Ангел, той ще ме защити”. Тогава й казвам: „Той не те пази, когато правиш нещо нарочно, защото вижда, че се глезиш”. Молитвата при нас е една обща семейна молитва и когато аз или мъжът ми слагаме дъщеря ни да спи, ние й четем пред иконата „Отче наш”. И съответно колкото се може по-често ходим с детето на Литургия и Причастие. Дори да е за малко, колкото да се приеме Причастието. Има деца, които могат да стоят дълго на службата, но има и деца, които не могат, по-активните.\nПричастието е важно още от първите дни на бременността, всяка неделя майката трябва да взема Причастие. И тогава детето расте с това. То е част от него. А майката в молитвите си ще може да каже: „Господи, аз Ти посветих това дете. причастявах го с Твоето Тяло и Твоята Кръв, то е Твое дете, спаси го, понеже аз не мога!”. Сега смисълът се е загубил, но в миналото често родителите посвещавали детето си на Бога. Това всъщност не означава, че са ги изоставяли в манастирите. Не, те просто се молели и се държали така, сякаш детето не е тяхно, а на Бог. И на мене това ми се струва важно, защото родителите често забравят, че детето е Божие. И колкото и страшно да звучи за някого, детето има право на смърт. Детето има право да умре, докато родителите му още са живи. Детето има право да си счупи крака, защото това е неговият живот, неговият опит. Аз съм майка и зная колко е трудно, но не мога да забраня на детето си да живее, защото се страхувам, че може да умре. Защото детето не е наше. Ние сме нещо като врата, вход, през който Бог праща живота. И ние сме длъжни да дадем всичко от себе си, за да може този живот да разцъфне. Но не и във вакуум. И родителите, които са се вкопчили в детето си, трябва да го знаят. Ако трябва, Господ въпреки всичко ще го вземе. И понякога това става по страшен начин. Защото детето е на Бога, не на родителите. То е човек със свой личен житейски път и трябва да го измине, това не зависи от тях. Те могат да се молят – това ще е най-доброто, което могат да дадат на детето, защото към родителските молитви Бог е много състрадателен. Но не можем да прекрачваме волята Му.\n12.07.2019 г. | протойерей Андрей Лоргус | Интервю


Шведската марка Volvo планира спиране на производство на модела XC90. Шведите искат да концентрират усилията си върху далеч по-масовите средноразмерни и компактни кросоувъри. Те обаче няма да изпуснат досегашната си част от клиентите, желаеща голямо Volvo, но с повишена проходимост.\nВ бъдеще шведската компания планира да пусне модел, носещ условното обозначение V90F. Само по себе си това Volvo ще представлява голямо комби, но с повишен клиренс и предаване на въртящия момент към четирите колела.\nБъдещата иновация V90F ще се прави на платформата на седана S80 и на практика ще представлява нещо от сорта на Mercedes-Benz R-klasse или BMW 5 GT. Или с други думи нито ще е стандартен универсал, нито ще е всъдеход. Очакваната премиера на новото Volvo V90F ще стане през 2012 година.


ЕФЕКТИВНОТО РЕШЕНИЕ ЗА УПРАВЛЕНИЕ НА ПЕРСОНАЛА\nEволюцията в развитието на технологиите ни даде възможност да създадем решение от ново поколение, което прави всеки бизнес по-ефективен. BIODIT Time Management е мощен инструмент, който съчетава иновативна технология за идентификация и софтуер за управление и контрол на вашия персонал.\nОБЛАЧНО БАЗИРАНО РЕШЕНИЕ\nBIODIT Time Management работи с облачно базиран софтуер, което ви предоставя гъвкаво и много надеждно решение. Може да достъпвате софтуера през различни устройства – компютър, лаптоп, таблет или смартфон.\nДизайнът на устройството ще добави стилен технологичен завършек на интериорния облик на вашето помещение, съчетан с максимално удобството при употреба.\nВече няма да е необходимо вашите служители да носят карти и чипове, които създават неудобство при употребата им. BIODIT Time Management предоставя два метода за бърза, лесна и удобна идентификация: чрез сканиране на пръстов отпечатък или чрез идентификация с ПИН код.\nНАЙ-СЪВРЕМЕННА ТЕХНОЛОГИЯ ЗА ИДЕНТИФИКАЦИЯ, ОТГОВАРЯЩА НА GDPR\nПоради свободата на избор между опциите за идентификация – с пръстов отпечатък или пин код, нашето иновативно решение работи в пълно съответствие с GDPR и Директивата на ЕС за работното време (2003/88 / ЕО)\nБиометричното устройство на BIODIT преобразува пръстовите отпечатъци в еднопосочен шестнадесетичен код. Това става чрез снемане на 70 до 80 точки от конкретен пръстов отпечатък, посредством математически алгоритъм, създавайки триизмерен вектор за всяка точка. Същият не може да бъде възпроизведен в обратен ред или копиран, както и не позволява да се генерира модел на пръстовия отпечатък.\nЦЕНТРАЛИЗИРАНО УПРАВЛЕНИЕ НА МНОЖЕСТВО ЛОКАЦИИ\nBIODIT Time Management ви позволява да свържете и добавяте неограничен брой терминали, на различни локации, които може да управлявате централизирано.\nЕЛИМИНИРА ЗЛОУПОТРЕБИТЕ НА СЛУЖИТЕЛИ И ЗАГУБИ ОТ ЗАКЪСНЕНИЯ ИЛИ ОТСЪСТВИЯ ОТ РАБОТА\n74% от компаниите търпят загуби, пряко свързани с злоупотреби на служители и неефективност на масово използваните системи за управление на персонала\nВече никой от вашите служители няма да може да регистрира друг свой колега, който закъснява или отсъства от работа. Винаги ще имате актуална и точна информация за работните часове и посещаемостта на служителите ви.\n24/7 ОНЛАЙН УПРАВЛЕНИЕ\nС BIODIT Time Management може да получавате информация за работните часове и посещаемостта на персонала в реално време, да управлявате графици и да създавате отчети за работа.\nСамо три бързи и лесни стъпки са необходими, за да направите вашия бизнес по-ефективен!\n1. Монтирайте устройството на подходящо и удобно място*\n2. Свържете го към интернет мрежа\n3. Регистрирайте вашите служители в системата\n*Няма нужда от окабеляване и специализирана инсталация от техническо лице.\n24 / 7 Облачен Достъп\nДисплей 3,5 “TFT сензорен екран\nЦена от 39.90 лв./месец\nЦена от 44.90 лв./месец


Пет стилни идеи за модни обувки през тази есен | Светът на жените\nТази есен ние ще избираме между универсалните и практични модели, които хармонично ще допълват нашата визия и ще топлят краката ни. За да ви помогнем при вашия избор, ви предлагаме няколко модела, които ще бъдат успешна и модерна инвестиция в есенния ви гардероб.\nЛаконичните черни полуботи са чудесна алтернатива на класическите обувки през есента. Удобни и гъвкави,като тях, те отлично се комбинират с всякакви дрехи – от дънки и панталон, до стилни поли и рокли. Моделите с плоска подметка са универсални и е хубаво да присъстват в нашия моден гардероб. А вариантите с невисок ток, със сдържани класически форми, в черно, са предназначени за случаите, когато искаме да акцентираме върху своя ярък тоалет. А, ако ви се струват прекалено семпли, може да изберете модели с дискретни украшения-цветни, в злато или сребро.\nГруби обувки в стил рокендрол също отново са сред актуалните. Ако през миналия сезон не сте опитали тази смела тенденция, не я пропускайте през тази есен, вкарайте я в своя моден гардероб! Грубите обувки и боти с връвки,катарами или нитове,изглеждат еднакво добре и с кожени дрехи, и с женствени рокли.\nНевисоките кожени ботуши на ток са подходящи както за вечерен, така и за ежедневен тоалет. А, за да ги носите с удоволствие по-дълго време, избирайте модели с широк устойчив ток.\nВисоките ботуши ботфорти, които са на пика на своята популярност, и просто високите ботуши с ниска подметка, са модерен избор за студените есенни и зимни дни на 2014-2015 година. Обърнете особено внимание на моделите с класически цветове – черно, сиво, кафяво. Актуални са моделите от лачена и змийска кожа.\nЦветните дрехи и необичайните аксесоари, с ярки и необичайни детайли, можем да допълним с ниски обувки в стил бохо, изработени от кожа или велур, допълнени с интересен декор от бродерия, копчета, ресни.\nВ общи линии това са моделите, които заслужават нашето внимание и с които ще създадем своята стилна есенна визия.\nDidss ● петък, 17 октомври 2014 г. Етикети: актуални трендове, боти, ботуши, есен 2014


Беседа:Великденски концерт „Ангелски гласове – докосване до Божественото“ – Уикиновини\nБеседа:Великденски концерт „Ангелски гласове – докосване до Божественото“\nПривет на всички, които ще прочетат тази беседа, преди да се изтрие страницата за концерта.\nАнонимният принос е мой, и няма смисъл да се обяснявам защо не е с потребителското ми име. Който знае кога е направена промяната (всички!) - може да се сети.\nПърво. Кое НЕ Е РЕКЛАМА, когато се съобщава за предстоящо културно събитие?\nВторо. Кое е НОВИНА, КОГАТО Е СВЪРЗАНО С КУЛТУРНО СЪБИТИЕ?\nТрето. Премахването на източника, прави ли новината НЕРЕКЛАМА?\nЧетвърто. Новина БЕЗ ИЗТОЧНИЦИ - приема ли се за новина?\nЧетвъртият въпрос е пряко свързан с друга стара новина, която се отнасяше до културно събитие на същия хоров състав и диригента му, поне така мисля аз. Тогава се развихри дебат, самият жив диригент, може ли да бъде устен източник на новината?\nЩе се радвам да ми се посочи информация за ограмотяване, на мене, нескопосния уикипедианец, който няма нищо общо с журналистиката и писането на новини. За да не създавам главоболия с присъствието си точно тук. Благодаря Ви, уважаеми администратори, бюрократи, разбирачи и всякакви доброжелатели. На недоброжелателите ще им посоча един цитат:\nА на тези, които ще упорствуват в твърдението си за неуместна еротика, би могло да се отговори в духа на автора, че кой каквото е търсел, това е намерил.\n-- --Предният неподписан коментар е направен от Zelenkroki (приноси • беседа)\nАко става дума за добавения линк към epaygo - той превръща новината в реклама, а тя вече е неприемлива в Уикиновини. Границата между новина за предстоящо събитие и реклама е тънка - не ми е известно да има строги правила, които са еднозначно валидни винаги. За да спасим уикитата от удавяне в спам, критериите ни са малко по-високи, отколкото примерно във вестник. В конкретния случай, ако връзката беше към сайт на събитието, вероятно би била приемлива (и дори желана, защото новините е редно да имат източници). Връзка към онлайн билетен център обаче по-скоро наклонява везните към спам - заради нея администратор би могъл дори да изтрие цялата новина.\nНовина без източници не бива да има. Дори ако новината е лична информация, получена устно, източникът ѝ е редно да бъде посочен. Важно е читателят да може да проследи произхода на новината, за да може да си прави изводи за верността ѝ. При устна информация източникът е малко по-трудно проверим, затова някои редактори смятат, че такива източници не са приемливи по принцип. Когато обаче източникът е публична личност в някаква степен, и е реално да може да бъде попитан споделял ли е такава информация, други редактори смятат, че е достатъчно приемлив, за да оправдае новината. Единно мнение и строго правило, доколкото зная, няма.\nНе зная какво мислят другите, но според мен дали нещата са еротика или не не е проблем на Уикиновини. Проблем на Уикиновини е дали новината е истинска, значима и подкрепена с източници. -- Григор Гачев (беседа) 11:03, 13 април 2019 (UTC)[отговор]\nВсеки има право да мисли каквото приема. Но нали трябваШЕ да има правила тук, в Уикиновини?\nНяма нито един ясен отговор на четирите от въпросите ми.\nНовина без източници не бива да има.\nЕ, факт е, че има. Опитах се да проверя за източници - освен Фейсбук страници и сайта за билетите, друго не се намери. Кое е по-благонадежден източник от двете възможни злини? Не мисля, че това е социалната мрежа. Не че в новинарските си емисии българските медии не започнаха да се позовават на ФБ и на други полуанонимни източници. Сайт за продажби ми се видя по-благонадежден източник от ФБ.\nВръщам се пак на критериите за благонадеждност. Те са приложими и необходими, за да се предпази всяко новинарско място от фалшиви новини.\nКакво не е благонадеждно тогава в този случай? Изглежда, критерият е по-слаб от този, да не се привличат към Уикитата търговски и разни други не съвсем „чисти“ източници. Разбрах.\nВ конкретния случай, ако връзката беше към сайт на събитието, вероятно би била приемлива (и дори желана, защото новините е редно да имат източници).\nДобре, всичко казано за кое е добре, ми е твърде ясно. Но къде са тези приемливи и желани връзки?! У нас, в България? Къде са?\nНакъде се наклоняват везните, не се съмнявам. Целта е и такива мъничета за новини да няма. Защо са ни? Имаме си идеална обстановка за най-подредено и проспериращо общество, което да е за пример на всички останали нации, държави, общества, народи и т.н. Имам цитат, който доказва, че дори сме 200 години преди останалите! На нас Уикиновини НЕ ни трябват! И никога НЕ са ни трябвали. Дошли някакви благожелатели отнякъде да ни учат как се правят уикита и новини! Защо са ни! Дори на китайците им е ясно, колко излишни усилия са това, че на нас ли няма да е. Нали?\nЦитатът за еротиката, като цяло изречение, е извадка от предговора на Георги Куфов към българското издание на „Папеса Йоана“, Издателство на Отечествения фронт, 1980 г. Не се сдържах да го използвам в пълната му красота. --Zelenkroki (беседа) 14:09, 13 април 2019 (UTC)[отговор]\nПринципно правила тук трябва да има - но трябва да бъдат приети от общността. Иска ми се общността да стане от поне трима-четирима души, преди да обсъждаме правила - иначе е малко... кофти. Затова към момента преценяваме на усет такива неща, с всичкия риск да има разлики в преценката и спорове. Имаме ли желание да търсим оптимален компромис, ще го намерим.\nАко Фейсбук страницата е тази на концерта, според мен би била достатъчно добър източник. Ако концертът е просто споменат на някоя съмнителна страница, може би самата информация за него все още не е достатъчно надеждна като за Уикиновини. Сайтът за билетите е по-значим източник от съмнителна страница, но е твърде силен флаг за спам, и не е приемлив по тази линия. И да, понякога се пропускат значими събития, понеже не могат да бъдат намерени значими източници. Уви, светът не е съвършен.\nЗатова и правим каквото можем. -- Григор Гачев (беседа) 20:25, 13 април 2019 (UTC)[отговор]\nУсловността на предпочитанията по критериите „благонадеждност“ и „некомерсиалност“ няма да се разреши, когато общността се разрасне и има разписани правила. Това са две принципни правила, като компромисното избиране на едното пред другото и усетът ни към кое от тях надделява, ще спъват всеки новопристигнал редактор в Уикиновините. Кой от професионалните журналисти у нас би си губил времето с такова занимание тогава? Значими събития без значими източници не само ще има, ами и те съвсем безславно ще си потъват в океана от новините на казионните новинарски институции. Омагьосаният кръг е съвършен. Всичко е изгубено. Информационното затъмнение е най-добрата медийна среда за живот и творчески дейности.\nИ очакването страницата да се изтрие остава. Та, нали в хронологията на писането и триенето все още онзи НЕПОДХОДЯЩ линк може да се открие??? Това допустимо ли е?\nТърсенето на оптимален компромис е факт. Честито на колекционерите и на търсачите. --Zelenkroki (беседа) 05:06, 14 април 2019 (UTC)[отговор]\nЗасега не съм успял да измисля начин който и да е от двата критерия да бъде дефиниран по абсолютен и несубективен начин, който в същото време и реално става за употреба. Възможно е принципно да няма такъв начин - благонадеждността и (не)комерсиалността са социални формулировки, тоест продукт на общество от субективни хора. Но все пак обществата успяват да се обединят около критерии и да съществуват - значи и ние можем.\nХронологията на редакциите се пази и трябва да се пази, по много сериозни причини. Затова оставането на вандализми, спамове и прочее в нея не е проблем. -- Григор Гачев (беседа) 11:00, 14 април 2019 (UTC)[отговор]\nБлагодаря за разумните изводи и обяснения, Григор Гачев. --Zelenkroki (беседа) 21:22, 14 април 2019 (UTC)[отговор]\nВзето от „https://bg.wikinews.org/w/index.php?title=Беседа:Великденски_концерт_„Ангелски_гласове_–_докосване_до_Божественото“&oldid=22436“.\nПоследната промяна на страницата е извършена на 14 април 2019 г. в 21:23 ч.


<< 1 .... 49 50 51 52 53 54 55 56 57 58 59 .... 75 >>\nПреображенското въстание 1903 г. –„ разсъждения по тема”\n„Много работи от това Преображенско въстание останаха неразкрити, дали от войните, които се заредиха една след друга или на хората се дължи това, но народът от този край остана заблуден и не знае откъде са произлезли...Тези думи на един участник в Преображенските събития отпреди повече от век ме провокираха да се замисля за относителността на всяка истина. Трябва да приемем, че правят впечатление противоречивите факти, личностите, манталитета на хората, дори резултатите от въстанието в Странджа. „Благодарение на своята изолираност нравите тук са запазили първобитната си простота. Перспективите на близкото въстание не затрогваха така силно сърцата както в Македония.”, забелязва Хр.Силянов.\nЗащо това е така? Защо благородно и велико по своята идея дело, като освобождението от робията, не се отразява еднакво значимо в съзнанието на всички засегнати? Какво тласка едни, а оставя други съвсем индеферентни? Факт, е че не са еднакви за всички отношението и емоциите, нагласата и очакванията, страховете, да не говорим за често срещания разрушителен стремеж все да търсим „кривиците” на хората около себе си. Дали той е част от народопсихологията ни или е резултат от битовата нищета, респективно от духовна тъмнина? Не се наемам да отговоря, но за мен благородството, готовността за саможертва, историческото съзнание, са категории непривични за голяма част от хората - тогава и сега. Колкото и да ни се иска по – героично да представим революционните моменти от историята си, все пак тя се прави от хора, чието действие или бездействие винаги имат последици. В този случай – резултатът е огромна драма за хиляди хора.\nКогато се съживяват отминали събития е хубаво да се поразсъждава върху реалната обстановка. Над това, че човекът е силен, но и слаб, че водачите на въстанието са достойни за уважение, но и те не са съвършени, затова че медалът винаги има две страни. Реалността, в която хиляди хора стават бежанци в резултат от въстанието, а тяхната съдба е отразена и в нашата родова памет. За мен те са истинските герои.


Как да се грижим за Лобелия от семена\nКерамичната Сара е пластмасова саксия за цветя и е подходящ градинарски съд за отглеждане на различни видове растения. Саксията се стеснява от върха към дъното си и има кръгла форма....\nСемена на красива Лобелия\nЛобелията е едногодишно растение, което вирее на слънчеви места и обича песъчливи почви. Характерно се отглежда чрез разсад, като семената се засаждат през месеците от януари до март. Желателно е да ги разпръснете върху навлажнена почва и да притиснете към нея, без да ги покривате с пръст. Поникналите растения се разсаждат в края на май месец, на разстояния едно от друго 20х20см.\nНа обилен цъфтеж можете да се радвате през горещите летни месеци от Юли до края на Септември. За да отгледате обаче правилно цветята от тези семена лобелия lobelia erinus избягвайте излагането им на пряка слънчева светлина през най-горещите периоди от развитието на растението.\nТова обаче не е всичко, което е добре да знаете за отглеждането на вашите семена лобелия lobelia erinus. Както със сигурност сте се уверили - човек винаги има какво още да разбере и такъв е случаят и с историята на това красиво цвете, която обяснява много от характеристиките при отглеждането му. Неговата родина е Южна Африка.\nВ родината си цветето се слави като многогодишно, но у нас, поради климатът, се отглежда като едногодишно. Това обаче не бива да ви спира да прибавите към градината си омайните му малки синьо-лилави цветчета. Най-често срещаният сорт в България, който масово се популяризира и отглежда е именно lobelia erinus. За да полагате максимално правилни грижи за този сорт цвете - поливайте го обилно с пулверизатор и поддържайте температура за оптимално развитие около 15-18 градуса. Цветето издържа на температури до 35 градуса, а минималната, на която вирее е 10.\nТези семена на лобелия lobelia erinus представят само един вид от семейство Лобелиеви, което се откроява с повече от 300 вида едногодишни и многогодишни растения из цял свят. Те могат да бъдат храстовидни и тревисти, като са най-разпространени предимно из субтропиците. В царството на декоративните растения обаче с еизползват главно 20 вида. Именно един от тях може да бъде попълнение във вашата градина или балкон. Не пропускайте да си подарите свежест с това екзотично цвете, засявайки семена лобелия lobelia erinus.\nПрочетено :4559 пъти\nвалиране на почвата поддържане на градина във вила поддържане на градина пред офис покривно озеленяване растения за помещения в бизнес сгради растения с кожести листа\nПосетители днес: 559\nПосетители общо: 1288504\nПрочетени статии: 3733265


Отиват на кино | Вестник "ДУМА"\nОтиват на кино\nУ нас има два начина да отидат в небитието старите сгради - паметници на културата. Да се разрушат за няколко часа от багер или пожар или бавно и незабележимо да се срутват в забрава, докато от тях не остане нищо за пазене.\nНякои от архитектурните и културните ценности имат нещастието да минат и по двата пътя. Като бившия театър "Ренесанс", наследен от профсъюзния дом "Георги Димитров", последван от кино "Възраждане" и завършил като попфолк дискотека "Син сити". Сградата, която вече е в ръцете на частен собственик, премина през забвението, след това през опит за целенасочено "демонтиране", което обаче бе спряно, за да завърши съществуването си с пожар. Е, въпреки всичко паметникът на културата оцеля. Има го. Стои в центъра на София и чака намесата на провидението - ще съществува ли като носител на физическата памет на града, или ще освободи място за поредния мегаломански проект за небостъргач.\nА с времето все по-наивно стана да се смята, че когато една сграда е емблематична, ценна и пазена чрез статута си на паметник, за нея трябва да се полагат министерски и общински грижи. Вече никой не очаква, че при тлееща разруха ще се намесят Министерството на културата, подопечните му институти или съответната община.\nНикой не спаси Тютюневите складове, Царските конюшни, старите къщи в Пловдив или по Самоводската чаршия във Велико Търново. На кино отиват и бившите кина "Димитър Благоев" и "Цанко Церковски" в София. Чакането е най-добрият коз и на министерствата, и на новите собственици на ценните постройки. Колкото повече кротуват и не чуват воплите от миналото, толкова по-бързо ще се отърват от проблемите. Твърде скъпо стана да се спасява историята. Особено когато няма кой да спаси настоящето.


Промяната!Кога? | добре дошли в робор Промяната!Кога? – добре дошли в робор\nсептември 1, 2015 robor214 2 коментара\nНякога Христос горчиви сълзи проля\nв маслинената горичка над Йерусалим.\nС тях Месията коравата земя поля\nна нашите сърца за срам неутолим.\nНо кой от нас се истински засрами\nи кой дела греховни спря да върши?\nДа са свършили греховните ни драми?\nДа сте видели лицемер да се прекърши?\nНе!И няма и да видите и занапред!\nЗащото човек е егоист пълен и завършен!\nЛицемерите са все тъй на своя първи ред,\nа раболепниците-кой от кой по-съвършен!\nГосподи,кога промяна у нас ще настъпи?\nКога ще станем каквито ни желаеш Ти?\nКак да избягваме греховните въртопи?\nКак да се зареем в духовни висоти?\nТуй са все въпроси,що истински ни мъчат,\nщо не дават покой на нашите души.\nТревожим се,кога като овци започнат да ни лъчат,\nСатанаил,що в ума ни ще иска да внуши.\nЩе превърне ли той сърцата ни само във орган,\nкойто кръвта ни изпомпва до най-малката клетка\nили мощно във глава ни ще зазвучи орган\nи пред очите ни ще започне да просветка.\nИ тази светлина като светкавица във нощ\nкапиляри светлинни могъщо ще разгръща,\nразпръсквайки ги в подкорието ни на голяма площ,\nа сърца ни,сърца ни в център сърдечен да превръща.\n→ До последен дъх\n← Мигове в шепи\n2 мнения за “Промяната!Кога?”\nВ друго писмо Николо Макиавели разказва за своята самовглъбена културна самота: „От гората отивам при един извор и оттам при капаните за птичета. Нося под ръка Данте или Петрарка, или някой от латинските поети, като Тибул, Овидий и др. Чета песните, посветени на любовната им мъка, припомням си моята и това ми доставя наслада.“\nПознато нали 🙂\nсептември 13, 2015 в 7:14 am\t Отговор\nсептември 13, 2015 в 7:16 am\t Отговор


Очарователен апартамент в луксозен квартал\nУютно малко студио, идеално разположено между операта Garnier, църквата La Madeleine, мястото de la Concorde, двата най - добри търговски центъра Galleries Lafayette и Printemps. Разположен в самия център на Париж, само на 10 минути пеша до музеите Лувър и Орсе и авеню Шанз - Елизе.\n7 - ми етаж без асансьор е типична парижка архитектура за студиата на горните етажи в центъра на Париж. Душът е в апартамента и тоалетната е обща, пред апартамента, което е добро и много често срещано решение за малки студиа.\nОсмият квартал на Париж, където се намира апартаментът, е исторически район с типична парижка архитектура.\nАко обичате ресторанти с типична френска храна, това е идеалната зона за вас.\nМного пекарни, бистрота и барове, както и известните Laduree и Fauchon са в блока, така че можете да се насладите на перфектната парижка закуска, а ако обичате мода и стил, улица St. Honore с всички модни марки "висша мода" и място Vendôme са само на два блока!


Бюджетът на ОСП след 2020 - Алън Матюс\nБюджетът на ОСП след 2020 г.\nПубликуваме със съкращения статията на Алън Матюс, професор по Европейска земеделска политика в колежа Тринити, Дъблин.\nИзготвянето на ново законодателство за Общата селскостопанска политика (ОСП) след 2020 г. ще бъде съпроводено с редица трудности, свързани с правната рамка и времето. Вземането на решения на ниво Европейски съюз е бавен процес! Въпреки че за някои това е повод за критика, този процес също така гарантира, че всички в ЕС разполагат с време да анализират предложенията на Комисията и да обявят позициите си.\nЕдин нагледен пример е т. нар. регламент „Омнибус“, който цели да опрости финансовите процедури за плащанията към различните сектори на ЕС, в т.ч. и ОСП. Европейската комисия (ЕК) обяви предложението си през септември 2016, очаквайки то да бъде одобрено през следващите дванайсет месеца и промените да влязат в действие през финансовата 2018 година. Съветът на ЕС и Европейският парламент (ЕП) изразиха позициите си и дискусиите им с ЕК вече текат, като трябва да продължат до 2 октомври. Дори да успеят да постигнат консенсус навреме, Съветът и ЕП пак ще трябва да следват стандартните си процедури, за да одобрят законопроекта на първо четене. Това означава, че в най-добрия случай ще трябват най-малко 13 месеца за приемането на едно толкова непротиворечиво предложение.\nРегламентът „Омнибус“ не цели да променя съдържанието на общоевропейските политики, а само правилата за разпределяне на европейските средства. Въпреки това трябват най-малко 13 месеца за постигане на някакво съгласие – спомнете си как по време на предишната реформа на ОСП трябваха две години (от 2011 до 2013 г.) от първите предложения на Комисията, за да се стигне до финалното им одобрение.\nГрафик за преразгледането на регламентите за ОСП\nКакво означа този процес за земеделската политика на ЕС след 2020 г.? В унисон с инициативата на Комисията за модернизиране и опростяване ОСП, земеделският комисар Фил Хоган обяви, че възнамерява да публикува Съобщение към края на настоящата година, в което да предложи за разглеждане различни варианти за действие. В зависимост от обществената реакция, Комисията ще реши дали и кога да направи законодателни предложения, но това не може да да стане по-рано от пролетта на 2018 година. След това ще остане малко повече от година до юни 2019 г., когато ще се проведат следващите избори за Европейски парламент.\nПовече от ясно е, че каквото и предложение за промяна на ОСП да бъде направено през март 2018 г., то няма да бъде одобрено от ЕП и Съвета преди края на мандата на настоящия Европарламент. На пръв поглед това не изглежда като непреодолимо предизвикателство – според правилата на Парламента всички проведени преди изборите гласувания от институцията продължават да се зачитат. Това означава, че след изборите новият Парламент ще може да започне работата си оттам, откъдето предишният е приключил и да продължи със следващата стъпка от процедурата на вземане на решения.\nАко обаче не се стигне до гласуване на законопроекта преди провеждане на изборите, правилникът на Парламента постановява, че свършената дотогава работа отпада. Все пак в началото на мандата си новият Европарламент може да вземе решение за нейното продължаване, но изглежда малко вероятно КОМАГРИ (Комисията по земеделие на ЕП) да постигне значителен напредък преди разпускането на настоящия ЕП.\nКаквото и да бъде предложението на Комисията за реформа на ОСП след 2020 г., то неминуемо ще бъде повлияно от дебата за следващия общ бюджет на ЕС (Многогодишната финансова рамка – МФР). Предложение за бюджета трябва да има до края на настоящата година, но заради неяснотите около Брекзит може да се очаква забавяне от около половин година. Опитът до момента показва, че след това на Европейския съвет ще трябват най-малко 18 месеца, за да одобри новата МФР.\nВ обобщение – не може да се очаква извършването на значима реформа на ОСП по време на мандата на настоящия Европарламент. Най-доброто, на което Европейската комисия може да се надява, е в следващите 12 месеца да се стигне до малки промени и то само по една или две от ключовите теми, свързани с ОСП. Но при настоящата процедура за съвместно вземане на решения от ЕП и Съвета, далеч не е сигурно дали ЕК ще успее да прокара дори „козметичните“ промени преди смяната на Европарламента.\nОт октомври 2019 ще има нов Европейски парламент, нова Европейска комисия и, кой знае, може би и нов еврокомисар. Проведените дотогава парламентарни избори сред страните-членки могат да променят състава на Съвета, а по план Великобритания би трябвало тогава изобщо да не бъде част от него. Напълно възможно е новите екипи да искат да оставят собствен отпечатък върху бъдещата ОСП. Може да се очаква новата Комисия да предложи поправки на проектозакона или изцяло нов такъв в началото на 2020 г. При един такъв вариант плановете за преразглеждане на основните регламенти на селскостопанската политика ще се отложат за 2022 или 2023, а въвеждането на промените за 2024 или 2025, т.е. познатата ни ОСП ще остане в сегашния си вид през по-голямата част от следващото десетилетие.\nБюджетния контекст на Многогодишната финансова рамка (МФР)\nПарадоксалното в това заключение обаче е, че то не означава, че ОСП ще остане непроменена след 2020. Това е така, защото новата Многогодишна финансова рамка (МФР) ще влезе в сила от 1 януари 2021. Най-вероятно предстои намаляване на бюджета на ОСП както в относителни, така и в абсолютни стойности, което неминуемо ще повлияе върху бъдещата форма на ОСП.\nНатискът върху бюджета на ОСП е добре известен. Селскостопанската политика продължава да бъде най-голямото перо в бюджета на ЕС, заемайки около 40% от него. Страните-членки са резервирани относно възможността за увеличаване на общия бюджет, но пред ЕС се изправят редица предизвикателства, свързани с миграцията, сигурността и растежа. Брекзит се очаква допълнително да влоши ситуацията в случай, че остави дупка в европейския бюджет, макар че това зависи от вида на постигнатото „следбрачното споразумение“.\nПрез юни Европейската комисия публикува документ с пет възможни сценария за бъдещето на европейските финанси. Всеки един от тях, освен последния (който предлага засилена евроинтеграция), предвижда намаляване на бюджета на ОСП. Очаква се тя да заема по-малък процент от общия бюджет на ЕС, а в някои случаи се предлага и самият общ бюджет да бъде намален. Не са обсъждани конкретни параметри, но може да се предположи намаление от 30% за бюджета на ОСП през следващата МФР.\nПод въпрос е също така дали Комисията ще предложи да се премине към външно сближаване, т.е. изравняване на директните плащания на хектар между държавите-членки. Дори да не бъде орязано финансирането на ОСП, това допълнително ще намали плащанията по Първи стълб към някои от по-старите държави-членки, като ги увеличи за част от по-новите.\nАко предположим, че предстои намаляване на бюджета на ОСП, трябва да се реши как да бъде разпределено то между Първи и Втори стълб. По Първи или по Втори стълб ще трябва да се очаква по-голямата част от орязването на плащанията? Изглежда, че държавите-членки имат различно мнение по този въпрос. Една от причините е предложението недостигът по Стълб I да бъде компенсиран с по-голям процент държавно финансиране, което държавите с по-голям бюджет като Германия биха одобрили, но не и от тези с по-ограничени финанси.\nОт значение също така е ролята, която двата стълба играят в различните членки на ЕС. За Белгия и Франция плащанията по Стълб I заемат над 80% от субсидиите, отпускани по ОСП, докато за държави като Румъния, Австрия и Словения процентът е под 60% (според доклад на Европейската асоциация на земеделските икономисти от 2017 г., плащанията по Първи стълб към България са почти 70% от плащанията по ОСП към страната – бел. прев.). Съответно може да се очаква държавите с по-големи плащания по Стълб I да предпочетат намаляване на плащанията по Стълб II, докато тези с по-големи плащания по Стълб II – орязване на Стълб I.\nЕдин от начините за решаване на тази дилема е двата стълба да бъдат обединени в общ бюджет. Европейският съвет направи крачка в тази посока, когато създаде възможността държавите членки да прехвърлят средства от единия в другия стълб. Може да се предположи, че тази гъвкавост ще се засили през следващата МФР с цел достигане до споразумение за бюджета на ОСП.\nPost published:септември 25, 2017\nTags: алън матюс, бюджет на ес, европарламент, европейска комисия, европейски парламент, европейски съюз, ес, земеделие, многогодишна финансова рамка, обща селскостопанска политика, осп


Класиката среща модернизма в концерт на „Фортисимо фест“\nАвгуст 22 |12:41\nНационалният фестивал за класическа музика се завръща в Бургас с класика, джаз и бийтбокс Над 70 виртуозни музиканти ще излязат на специално изградената сцена при Пантеона в Морската градина точно в 20.30 часа на 30-ти август.\nРедом с тях Адриана Николова, по-известна като Печенката, ще покаже бийтбокс от световна класа. Известният цигулар Марио Хюсейн ще изпълни цигански напеви от Сарасате, а музикалния съпровод на Михайл Йосифов – Сексет ще бъде истински гарант за добро настроение.\nНа една сцена с големите музиканти ще излязат и двама от победителите в конкурса „Vitam Inspirare“ – Кристина Георгиева на 12 години, и Мартин Зайранов на 14 години, както и братът на Мартин – Александър Зайранов, също на 12 години.\nБургаската публика е първата в страната, която ще се наслади на специално подбрана музикална селекция под диригентството на Маестро Максим Ешкенази.\nПо традиция програмата на откритите концерти ще бъде в няколко части, изпълнени от солисти с оркестър - класически музикални произведения, авторска музика, фолклор и джаз, а третата част представя съвременна класическа музика.\nКонцертът е с вход свободен.\nИ тази година концертите „Музика под звездите“ ще протегнат ръка към най – малките. За тази цел организаторите създават дарителски сертификат „Подари на българските деца учебен час по класическа музика“.\nСертификатът представлява красив документ, подписан лично от диригента и създател на програмите Фортисимо – Максим Ешкенази, и ще се предлага с цена 10 лв. Събраната сума ще бъде дарена на програмата Фортисимо Клас, част от семейство Фортисимо, която провежда часове по класическа музика в 4-ти клас на училища в цялата страна, запознавайки малчуганите с 9-те основни симфонични инструмента.\nОсвен морските сцени Бургас и Варна, традиционните – София и Пловдив, към маршрута на инициативата се присъединяват Велико Търново и Русе.\nФилософията на фестивала стъпва върху принципа за преодоляване на границата между елитарното изкуство и широката публика. Целта на неговата дългосрочна програма е да доближи класическата музика и съвременното симфонично изкуство до възможно най-много българи.\nСъбитието се реализира от Фондация „Америка за България“, съвместно с Община Бургас.


Нови мерки за преодоляване на икономическата криза прие Общинският съвет в Русе - ruse.utre.bg\nНови мерки за преодоляване на икономическата криза прие Общинският съвет в Русе\n24 април 2020, 11:06 | ruseutre.bg\nСесията на Общинския съвет в Русе премина при засилени мерки за опазване на здравето заради извънредното положение в страната. Всички съветници и служители на общинската администрация, както и присъстващите в залата граждани и представители на медиите, спазиха противоепидемичните предписания.\nС 2.2 млн. лева са спаднали приходите в Община Русе в сравнение със същия период на миналата година, съобщи кметът Пенчо Милков пред общинските съветници. От имуществени данъци и такса смет са постъпили по-малко 1.2 млн. лева, а при неданъчните приходи спадът е с около милион.\nВъпреки трудното положение, в което е администрацията, всички започнати инфраструктурни проекти ще бъдат завършени. Ще бъдат ограничени разходите за издръжка на различните звена - кметства, общински предприятия, детски градини и ясли, но ще продължи дейността по подобряване на инфраструктурата в селата, условията в детските градини и ясли, асфалтирането, ремонтите, каза кметът.\nОбщинският съвет прие нови мерки за преодоляване на икономическата криза, предизвикана от COVID-19.\nРешено бе да се освободят от такси за срока на извънредното положение повече от 100 фирми и търговци, които са наематели на общински имоти.\nСъветниците бяха единодушни и в решението си да намалят наемите на ползвателите на площи на общинските пазари. Управителят на "Общински пазари" Кунчо Кунчев обяви, че е необходимо да се направи жест към всички наематели, които изпитват затруднения в търговията заради пандемията. Затова наемите за месец май ще бъдат намалени с 20%, което ще струва на дружеството над 23 хил. лв.\nВзето беше и решение за създаване на работна група за промяна на наредбата за рекламни цели на територията на Община Русе. Тя ще се опита да се справи с отдавна наболял проблем за града – безразборното лепене на рекламни афиши и обяви на обществени места. Обмисля се изграждането на нови съоръжения, предназначени специално за лепене на плакати с рекламно съдържание.\nОбщинският съвет одобри и предложението Ива Чавдарова да бъде удостоена за почетен гражданин на Русе. Близо 30 години тя ръководи успешно Международния фестивал „Мартенски музикални дни”, една от най-старите и реномирани фестивални сцени в България. Основан през 1961 година, организираният от Община Русе фестивал има модерна програмна стратегия и висок обществен рейтинг.\nРусеобщински съветнови меркипреодоляван\n27 точки в предварителния дневен ред за сесията на Общински съвет – Плевен\nОбщински съвет - Плевен отменя заседанията на постоянните си комисии за април


Devil Inside: Надявам се и вярвам\nНадявам се и вярвам\nНадявам се и вярвам... е една песен, май на братя Аргирови. Лично аз я знам от репертоара на НЛО и по-специално "Как си ти, как си ти" - ааа който е слушал плочите на нло-то ще знае.\nАма мисълта ми е далеч от това да ви обяснявам за гения на нло, още през 80-те.\nЗа първи път измислям заглавието преди поста. Всъщност при положение, че ми е едва втори-трети по-сериозен пост, всичко ще ми бъде за първи път:). А и за да бъда докрай честна от вчера съм го замислила този пост, така че все пак заглавието е измислено след поста. И въобще хронологията на написването не е важна, важна е идеята.\nИ така вчера времето беше повече от чудесно... за понеделник. Мрачно, студено, с едни много много ситни капчици дъжд, от този мокрещия вид. И понеже новата квартира е изпълнена и с нови преживявания, като плащането на сметки например, аз логично се бях насочила към най-близката каса на БТК снощи. Засега аз се занимавам със сметките, а пък да видим кога ще ми писне. Касата е в квартала на около километър от къщи. На отиване бях нацупена и гледах тъжно от трамвая мокрите улици. Слязох, намерих го този супер-модерен-център-каса и се заприбирах пеш към другия край на квартала.\nЕдин от рядките моменти напоследък, когато съм се чувствала спокойна и в мир със себе си. Същите ситни мокри капчици вече повече освежаващи, сякаш природата лично се е захванала с хидратацията на моята кожа, и един обещаващ мирис - на свежо, зелено и възбуждащо, и тези напъпили листа по дърветата - въобще пробуждане с пълна сила. Не слънчевото време носи духа на пролетта, първият пролетен дъжд я прави истинска. И светлината - приглушена и срамежлива, едва проникваща зад облаците и същевременно толкова прекрасна - късен пролетен дъждовен следобед.\nИ се прибрах с нова енергия и нови сили - надяваааам се и вяяярвааам:))\nЗатова пък днеска - пълна катастрофа. Целия ден ми е криво и ми се спи. Единственото хубаво нещо беше статията, която прочетох. Линк утре ще дам днес ми се спи(ауу и се повтарям):)\nНе знам, малко необичайно ми е това блогване - хем писане, хем не-насериозно. Нали отдавна не съм писала... Странно ми е изведнъж да почна и то в такива количества.\nА и имам нужда от насърчение... Айде ма какооооу:Р\nОт Мъник в 17:05


Работна площ - 90х60cm\nМощност на лазера 80W/100W/130W\nСтараем се да подържаме машината на склад.\nЦена от 7900лв. без ДДС\nDM-9060 - професионално решение за големи натоварвания. Изработен с надеждна и здрава механика и прецизно управление, запазвайки цената оптимална. С максимална скорост на гравиране от 1000 mm/s, ход на работния плот 20cm, лазерна тръба от 80W до 130W, LAN и USB комуникационни портове.\nСтараем се да поддържаме машината на склад.\nЛазера е проектиран за изрязване и гравиране с по-голямо натоварване (като по-голямата част от работата да е рязане). Може да се оборудва с тръби от 80 до 130W. Което я прави подходяща и за рязане на материали с дебелина до 20mm. Подходяща за рекламни агенции, производство на сувенир, шивашки цехове, С нея може да изработвате:\n- табелки от анодиран алуминий и метали с покритие\nКачествен и адекватен гаранционен и извън гаранционен сервиз от специалисти с 15 годишен опит, всички резервни части налични на склад.\nРаботна площ 90х60см\nОборудван с 80W стъклена тръба, която може\nда бъде заменена с по-мощна при нужда.\n900 х 600 mm\nХод на подвижната маса\nдо 1000 mm/s\nдо 350 mm/s\nдо 20mm в зависимост от материала\nРезолюция на гравиране\nМин. размер на гравиране\n1 х 1mm\nPLT, DXF, BMP, JPG, EPS, PNG\nГравиране на цилинрични предмети\nДа с ротация (опция)\nАспиратор, чилър, система за обдухване, RedDot показалец, маса тип пчелна пита, въздуховод, лицензиран софтуер, инсталационни дискове\n1380 X1050 X1050mm\nС него ще можете да гравирате и режете много различни материали - кожа, дърво, плат, ABS пластмаси, плексиглас, анодиран алуминий, химикали, бележници, мрамор, гранит, както и кръгли предмети като чаши, бутилки, пепелници, тубоси за сувенири и др.\nСъщо така може да гравирате метали с покритие, анодиран алуминий стъкло и камък (мрамор, гранит)\nНе е подходяща за ряза не метали.\nМаксимален размер на работа - 90х60см.\nЕтикети: CO2, лазер, DM-9060, анонс, СО2